STUDIILE DE IMPACT ASUPRA INIŢIATIVELOR LEGISLATIVE
Parlamentul Portugaliei a solicitat următoarele informaţii:

- dacă iniţiativele legislative beneficiază de studii de impact;

·  dacă studiile de impact sunt elaborate de către serviciile parlamentelor sau de către servicii dinafara instituţiei şi care sunt acestea;

- ce studii de impact sunt elaborate şi metodologia utilizată.

În Armenia, Austria, Cipru, Croaţia, Slovacia, Georgia, Grecia, Israel, Macedonia, Norvegia şi România nu există nicio procedură privind studiile de impact la parlamentele naţionale. În 7 dintre cele 11 ţări, guvernele trimit studiile de impact privind iniţiativele legislative, în special impactul bugetar.

În restul de 16 ţări, iniţiativele legislative beneficiază de studii de impact în regim de outsourcing, Guvernul fiind responsabil cu această problemă. 50% dintre ţări spun că studiile de impact se efectuează pentru toate iniţiativele legislative.
Majoritatea studiilor de impact sunt finanţate din sursă externă, în special pentru Guvern, chiar dacă unele ţări s-au referit la cooperarea cu alte instituţii publice (precum centre de cercetare şi universităţi) şi entităţi private (şi anume Estonia, Lituania – în cazul analizei privind riscul de corupţie, Polonia, Republica Cehă şi România). În cele mai multe cazuri când se efectuează studii de impact, se evaluează impacturile bugetare, economice şi sociale şi mai puţin impactul de mediu.
Germania, Finlanda şi Marea Britanie oferă ghiduri privind elaborarea studiilor de impact, cu accent pe:

· analiza cost-profit;

· analiza cost-eficacitate;

· analiza riscului (mai puţin);

· modelul costului standard (Germania), analiza multicriterială (Danemarca şi Estonia), modelele de simulare macro sau micro (Finlanda) (în cazuri individuale).
În Germania, există o comisie independentă de consultare şi control, care oferă sprijin Guvernului în reducerea cheltuielilor activităţii legislative şi include reprezentanţi din domeniile economic, politic, ştiinţific, juridic şi administrativ.

În Belgia, studiile de impact pot fi elaborate de către autorul iniţiativei legislative, de către Guvern la cererea Parlamentului sau chiar de către Parlament, printr-o comisie permanentă sau ad-hoc. Acesta este şi cazul Suediei.
În Estonia, chiar dacă studiile de impact trebuie efectuate de către autorul iniţiativei legislative, serviciile Parlamentului pot fi solicitate să prezinte unele studii de impact.

În Statele Unite ale Americii, studiile de impact se elaborează pentru iniţiativele legislative trimise de la o comisie plenului (aproximativ 20% din total) şi doar pentru o estimare a cheltuielilor (există un serviciu special pentru taxe în cadrul Congresului). 
Analiza răspunsurilor primite relevă trei situaţii:

· prima: iniţiativele legislative nu beneficiază de studii de impact;

· a doua: iniţiativele legislative beneficiază parţial de studii de impact;

· a treia: toate iniţiativele legislative beneficiază de studii de impact.

Majoritatea răspunsurilor au menţionat că guvernele trimit studii de impact la parlamente împreună cu iniţiativele legislative sub forma unor  sau analize mai mult sau mai puţin aprofundate. 
În ceea ce priveşte parlamentele, acolo unde este prevăzut expres că nu se efectuează studii de impact, aproximativ 50% dintre răspunsuri menţionează că guvernele trimit studii de impact împreună cu iniţiativele legislative. 
Un procent mai mare de răspunsuri de la parlamentele care efectuează studii de impact indică faptul că respectivele guverne trimit studii de impact privind iniţiativele lor legislative.
Practica internaţională generală implică efectuarea de către guverne a unor studii de impact, care sunt trimise simultan cu iniţiativele legislative Parlamentelor naţionale (cel puţin sub forma unei sinteze).
În unele ţări, serviciile parlamentare efectuează analiza iniţiativelor legislative şi pot solicita informaţii suplimentare de la ministere şi folosi mecanisme de cooperare care implică entităţile publice (universităţi şi centre de cercetare) şi/sau private (de exemplu, firme de consultanţă).

Metodologia utilizată în cazul studiilor de impact diferă de la o ţară la alta, cele mai obişnuite fiind analizele cost-profit şi cost-eficacitate.

În cazul nici unuia dintre Parlamente nu există departamente responsabile cu efectuarea unor studii de impact asupra iniţiativelor legislative ale Guvernului sau ale grupurilor parlamentare. Acestea se efectuează doar în condiţiile în care guvernele respective trimit informaţiile de bază.

